open-index/open-wikipedia-markdown huggingface dataset:
Neomas

**Neomas** (stilizuotai vadinamas **NEOM**) – statomas miestas Saudo Arabijos šiaurės vakaruose, ant Raudonosios jūros kranto, šalia Jordanijos ir Egipto sienos. Miestas priklauso Tabuko emyratui. Planuojama, kad Neomo miestas savyje turės išmanaus miesto technologijų ir bus turizmo centru.

Miestas užims 26500 km² plotą ir drieksis 460 km palei jūrą.

Pirmąjį Neomo miesto statybų etapą buvo planuota užbaigti iki 2025 m. Pradinė viso miesto įkūrimo kaina siekia 500 milijardus JAV dolerių. Valstybės valdžia planuoja 100 milijardų dolerių surinkti pirminio viešo siūlymo būdu per Aramco įmonę. 2024 m. pasirodė pranešimų, kad visi miesto projekto darbai labai vėluoja, o kai kurie net visai atšaukti, tačiau Arabijos vyriausybė paneigė šias žinias. Pasak vyriausybės miestas bus pastatytas 2039 m.

2019 m. sausio 29 d. buvo įkurta Neomo akcinė bendrovė su 500 milijardų dolerių kapitalu. Kompanijos vadovu paskirtas Nadhmi Al-Nasr.

Pagal planus, visam miestui energija bus tiekiama tik iš atsinaujinančių šaltinių.

## Sportas
* Neom SC – sporto klubas; žinomas dėl futbolo komandos.

## Išnašos
Londono gamtos istorijos muziejus

**Gamtos istorijos muziejus** (angl. *Natural History Museum*) – gamtos istorijos muziejus ir tyrimų centras Londone, Pietų Kensingtono rajone (adr. *Cromwell Road, London SW7 5BD*).

Muziejaus rinkiniuose yra beveik 80 mln. pavyzdžių, tarp jų − pavyzdžiai iš Dž. Kuko ir Č. Darvino kelionių. Tik menka dalis yra nuolatinėje ekspozicijoje. Rinkiniai suskirstyti į botanikos, entomologijos, mineralogijos, paleontologijos ir zoologijos skyrius. Atskiras insektologijos poskyris yra Tringo muziejuje. Muziejaus lankymas nemokamas, išskyrus dedikuotas parodas. 2018 m. deklaruota, kad muziejus sulaukė daugiau nei 4,56 mln. lankytojų per metus.
## Istorija

Gamtos istorijos muziejaus kolekcijos anksčiau buvo Britų muziejaus, įsteigto 1753 m., dalimi. Atskirai muziejus atsidarė 1881 m. specialiai jo kolekcijoms eksponuoti pastatytame pastate, kurį suprojektavo architektas Alfredas Voterhausas. Gamtos istorijos muziejus yra toje pačioje gatvėje tarp Viktorijos ir Alberto ir Mokslo muziejų. Muziejaus pastatas yra ryškus Viktorijos amžiaus neoromaninės architektūros pavyzdys (katedra), ne kartą vėliau praplėstas ir modernizuotas. 1963 m. parlamento nutarimu buvo suformuota muziejaus patikėtinių taryba ir jis galutinai atskirtas nuo Britų muziejaus. 1986 m. patikėtinių taryba perėmė šalia eančio Geologijos muziejaus administravimą ir dabar abu muziejai yra sujungti. 2009 m. prie senojo muziejaus pastato pastatytas modernus Darvino centras. Gamtos istorijos muziejui priklauso Valterio Rotšildo zoologijos muziejus Tringe, apie 50 km į šiaurės vakarus nuo Londono.

## Galerija

Vaizdas:Grand stairway at London Museum of Natural History (28306674449).jpg| Centrinė salė
Vaizdas:Natural History Museum at night 04.JPG| Interjeras
Vaizdas:British Minerals, Natural History Museum, London - DSCF0409.JPG| Mineralų pavyzdžių stendas
Vaizdas:Natural History Museum Fishes, Amphibians and Reptiles Gallery Case 13 Fishes.JPG| Žuvų pavyzdžių stendas


## Šaltiniai

## Nuorodos

* Oficiali svetainė (anglų k.)
Katažina Jačinovska

**Katažina Jačinovska** (; 1872 m. kovo 23 d. Šiauliuose, Rusijos imperija – 1920 m. rugsėjo 3 d. Varšuvoje, Lenkija) – iš Lietuvos kilusi lenkų pianistė ir pedagogė.

## Biografija
Gimė ir augo iš Baltarusijos į Šiaulius atsikrausčiusių unitų šeimoje. Sesuo Marija užaugusi taip pat tapo garsia muzike ir lietuvių visuomenės veikėjo Jono Kymanto žmona. Nuo 1893 m. studijavo Sankt Peterburgo konservatorijoje garsaus kompozitoriaus Antono Rubinšteino klasėje, kuris jai skyrė vieną iš savo noktiurnų. Vėliau tęsė mokslus Vienoje pas žinomą kompozitorių ir pianistą Teodorą Lešetickį ir *Varšuvos muzikos institute*.

Scenoje pasirodydavo kartu su smuikininku Leopoldu Aueriu ir violončelininku Aleksandru Veržbilovičiuvimi, kartais su kameriniu orkestru ar smuikininku Stanislovu Barcevičiumi. Koncertavo Vokietijoje, Lenkijoje ir carinėje Rusijoje (surengė koncertus ir Vilniuje). K.Jačinovska amžininkų buvo vertinama už Frederiko Šopeno, Liudviko van Bethoveno ir Roberto Šumano kūrinių interpretacijas. Įvardijama kaip viena geriausių lenkų kompozitoriaus Zigmunto Noskovskio *fortepijoninio kvarteto d-moll* atlikėja. 

Palaidota Povonzkų kapinėse Varšuvoje.

## Šaltiniai
* Jonas Vytautas Bruveris. ''Čiurlionis ir kiti lietuviai Varšuvoje'' // 7 meno dienos Nr. 41 (1278), 2018–12–14
* ''Historia katedry fortepianu 1810–1944'' // Uniwersytet Muzyczny Fryderyka Chopina 
* ''Jaszynowska, Katarzyna'' // Stanley S Sokol, Mrotek Kissane, Sharon F, Abramowicz, Alfred L. ''The Polish Biographical Dictionary: Profiles of Nearly 900 Poles who Have Made Lasting Contributions to World Civilization'', 1992, psl. 158; ISBN 0-86516-245-X
* ''Katarzyna Jaczynowska'' // Słownik pianistów polskich / Stanisław Dybowski. – Warszawa: Selene, 2003, psl. 243–246
Vonia

**Vonia** () – buityje įprastas, įvairaus dydžio indas vandeniui laikyti, kuriame gali maudytis žmogus ar gyvūnas. Šiuolaikinės vonios yra pagamintos iš termiškai suformuoto akrilo, emaliuoto plieno ar ketaus, keramikos, stiklaplasčiu armuoto poliesterio. 

Medicinos praktikoje,  balneologijoje taikomos dumblo, purvo, druskos, mineralinio vandens vonios. Pramonėje vonios gali būti naudojamos laikyti technologiniams skysčiams arba kitoms medžiagoms, į kurias merkiami gaminiai ar pusgaminiai, vyksta tam tikri technologiniai procesai: kaitinimas, šaldymas, grūdinimas, dažymas ir kt.

Šiuolaikinės vonios turi vandens pertekliaus ir nuotekų išleidimo kanalizaciją, sumontuotus vandens tiekimo čiaupus. Dar visai neseniai dauguma vonių buvo maždaug stačiakampio formos, tačiau iš šiuolaikinių plastiko medžiagų pagaminama jų didelė įvairovė. Ketaus vonių emaliavimo procesą išrado škotų kilmės amerikietis David Buick, kompanijos „Buick“ įkūrėjas.

Skirtingose kultūrose paplitę du pagrindiniai vonios tipai:
* Vakarietiško stiliaus vonios, kuriose maudomasi gulomis. Šios vonios paprastai yra seklios ir ilgos.
* Rytietiško stiliaus vonios, kurios tinka maudytis sėdint. Pvz., Japonijoje jos žinomos kaip furo – yra trumpos ir gilios.

## Istorija

Vakarietiško tipo maudynės atėjo iš Senovės Graikijos. Asmeninei švarai buvo panaudojamos mažos vonios ir praustuvės. Ankstyviausi tokie radiniai yra iš Knoso rūmų (Kreta), o prabangios alebastro vonios buvo atkastos Akrotiryje (Santorinas). Jos buvo labai panašios į šiuolaikines.


Fotografier fra Grøna skysstasjon etter kongevegen over Totenåsen 18-08-19.jpg|Medinė vonia
Sissian-Salle de bains.jpg|Kampinė vonia
Messe Garten 2012 2012-by-RaBoe-028.jpg|Sūkurinė vonia
Ultrasonic bath 1.jpg|Vonia laboratorijoje
Stangerbad 2.jpg|Medicininės paskirties vonia


## Šaltiniai
Vladislava Arminaitė

**Vladislava Arminaitė** (1894 m. vasario 24 d. Marijampolėje, Rusijos imperija – 1966 m. Kaune, Lietuvos TSR; palaidota Petrašiūnų kapinėse) – Lietuvos pedagogė, skautininkė ir disidentė.

## Biografija
Marijampolės mokykloje baigė penkias klases. 1911 m. išlaikė pradžios mokyklos mokytojos egzaminus. 1913 m. Nuoragėlių kaime (prie Marijampolės) įkūrė pradinę mokyklą ir pradėjo mokytojauti. Pirmojo pasaulinio karo metais pasitraukė į Voronežą, ten studijavo Mokytojų institute. Grįžusi į Lietuvą, toliau dirbo Nuoragėlių pradinėje mokykloje. Tarp mokinių tėvų propagavo blaivybę, ta tema parašė ir išleido knygutę.

1922 m. pervažiavo gyventi į Kauną, dirbo pavyzdinėje mokykloje prie „Saulės“ mokytojų seminarijos. 1933 m. rugsėjo 9 d. Valstybės prezidentas ir Skautų sąjungos šefas Antanas Smetona pakvietė Vladislavą Arminaitę į Vyriausiąjį skautų štabą, 1933–1935 m. ji buvo renkama šalies skaučių vade. Jos iniciatyva Valstybės teatre pradėti organizuoti Skautų organizacijos renginiai, ji dalyvaudavo skaučių vadovų mokyklos veikloje, pradėjo organizuoti greitai išgarsėjusias Skaučių stovyklas Karmėlavoje ir Pažaislyje. 1935 m. Lietuvos skautų sąjunga skilo į Skautų broliją ir Skaučių seseriją, pastarosios organizacijos vyr. skautininke tapo Vl. Armonaitė. Tais pačiais metais Kaune buvo sušauktas Pasaulio lietuvių kongresas, jį organizuoti padėjo skautai, vakaro prie Kauno pilies programą programą parašė ir renginį vedė Vl. Arminaitė. 1937 m. Kaune buvo sušauktas Skaučių seserįjos suvažiavimas, organizaciniai rūpesčiai taip pat gulė ant Vladislavos Arminaitės pečių. Nuo 1939 m. vadovavo 2-ajai pavyzdinei pradinei mokyklai Šančiuose, kur dirbo ir jos sesuo Sofija Arminaitė. Įkūrė mokinių teatrą, vaidinimams pati rašė pjeses. Nesutiko su sovietinės valdžios įvedimu Lietuvoje, 1941 m. gegužės 1-ąją „Saulutės“ slapyvardžiu pasirašytą Vl. Arminaitės kalbą paskelbė pogrindinis radijas. Nacistinės okupacijos metais įsitraukė į Vyriausiojo Lietuvos išlaisvinimo komiteto veiklą. Pokaryje buvo tardoma NKVD organų.

## Bibliografija
* „Blaivaus jaunimo auklėjimo klausimu“ (1922 m.)

## Įvertinimas
* Lietuvos Didžiojo Kunigaikščio Gedimino ordinas

## Atminimo įamžinimas
* Ant pastato Kaune (Sandėlių g. 7), kur prieš karą veikė Šančių pradinė mokykla (dab. Suaugusiųjų ir jaunimo mokymo centras), mokytojos atminimui 2000 m. atidengta memorialinė lenta:

## Šaltiniai
* Arminaitė, Vladislava // Žymių Kauno žmonių atminimo įamžinimas
* Prof. Ona Voverienė. „Ji…buvo mūsų kelio švyturys“ // Draugas, 2002 m. liepos 10 d.
* Vlada Arminaitė // s.melc.lt; psl. 77
DP Leonis b

**DP Leonis b** – egzoplaneta, skriejanti apie DP Leonis žvaigždę, esančią Liūto žvaigždyne, nuo Saulės sistemos nutolusią 995 šviesmečius (kitais duomenimis, 1304 šm). DP Leonis yra užtemdomoji dvinarė žvaigždė, sudaryta iš baltosios ir raudonosios nykštukių, viena nuo kitos nutolusių apie 8,6 av. DP Leonis b yra vienintelė DP Leonis sistemoje aptikta planeta.

DP Leonis b yra dujinė milžinė. Ši egzoplaneta 6,28 karto (kitais duomenimis, 6,05) masyvesnė už Jupiterį, o jos spindulys – apytikriai 1,14 karto didesnis nei Jupiterio. Planetos orbitos periodas yra 28 metai, orbitos spindulys – 8,19 av, o ekscentricitetas – 0,39.

Apie planetos atradimą paskelbta 2009 m.

## Šaltiniai
Alasai

**Alasai** (*Alas*) – Pietryčių Azijos tauta, gyvenanti Indonezijoje, Sumatros salos šiaurės vakaruose (Ačeho provincijos Pietryčių Ačeho regencijoje). Populiacija tarp 90 ir 200 tūkst. žmonių. Alasų kalba priklauso batakų kalbų šakai (austronezinės kalbos). Tikintieji – musulmonai sunitai. Išlikę panašių į batakų senųjų papročių.

Pasak padavimų, alasai atkeliavę į Sumatros šiaurę iš batakų žemių.

Verčiasi daugiausia kapline žemdirbyste (ryžiai, kukurūzai, cukranendrės, medvilnė), laiko galvijus, nedidelius arklius. Papildomi verslai – medžioklė ir žvejyba. Medžiaginė kultūra panaši į batakų ir gajų. Tradiciniai amatai: krepšių, demblių pynimas, kalyba, puošnių skėčių (*Payung mesikhat*) gamyba. Gyvenvietės įsikūrusios upių slėniuose, netvarkingo plano, namai statomi ant polių, būna vienas arba keli vyrų namai (*meresa*).

Patrilinijinės giminės (*marga*) skirstosi į gyvenviečių giminių linijas (*suku*), kurių kiekviena turi savo valdovą (radžą). Santuoka daugiausia patrilokalinė, pasitaiko leviratas, sororatas, poligamija.

## Šaltiniai
Albertas Rybakas

**Albertas Rybakas** – Gudijos futbolo specialistas, 2016 m. gegužės mėn. atvykęs į Lietuvą ir tapęs „Trakų“ vartininkų treneriu.

## Biografija

2016 m. atvyko į Lietuvą ir tapo Trakų futbolo klubo vartininkų treneriu. 2016 m. liepos mėn. iš FK Trakai vyr. trenerio posto pasitraukė Valdas Urbonas ir laikinuoju treneriu tapo Albertas Rybakas.

2018 m. sezono pabaigoje dirbo laikinuoju vyr. treneriu, kai iš posto pasitraukė ispanas Kibu Vicuña.

2019 m. pradžioje Ritetiams vadovavo Aurelijus Skarbalius, bet rugpjūčio mėn. pasitraukė iš posto ir laikinuoju treneriu (iki sezono pabaigos) tapo Albertas Rybakas.

2020 m. sausio mėn. buvo pranešta, kad FK Riteriai ieškosi naujo trenerio, o su Albertu Rybaku sutartis nebuvo pratęsta.

## Pasiekimai
* 2019 m. sezono lapkričio mėnesio geriausias A lygos treneris.

## Nuorodos
* Riterių FK svetainė
* Sofascore rezultatai

## Šaltiniai
Jjimjilbang

**Džimdžilbangas** () – tradicinė korėjietiška vieša pirtis, per paskutinius dešimtmečius išvystyta (ypač Pietų Korėjoje) iki SPA centrų, kuriuose lankytojai gali ne tik išsiprausti, bet ir užsisakyti sveikatinimo ar grožio procedūras arba tiesiog pailsėti.

Daugumoje šiuolaikinių džimdžilbangų galima rasti įvairios temperatūros karšto vandens baseinų, kuriuose maudomasi prieš tai nusiprausus po dušu, garinių pirčių, poilsio patalpų, bendrųjų erdvių, kuriose galima įsigyti užkandžių, žiūrėti televiziją, žaisti žaidimus ir pan. Kadangi tokie pirčių kompleksai veikia visą parą ir yra sąlyginai nebrangūs, jais kartais pasinaudojama kaip viešbučiais, pasiliekant pernakvoti iki ryto.

## Šaltiniai
Ingrid Landmark Tandrevold

**Ingrid Landmark Tandrevold** (; 1996 m. rugsėjo 23 d. Berume, Norvegijoje) – norvegų biatlonininkė, daugkartinė pasaulio čempionė estafetėse.

## Karjera
Norvegijos rinktinėje nuo 2014 m. Nuo 2014 iki 2017 m. dalyvavo jaunių ir jaunimo čempionatuose, Europos čempionatuose. Jaunių ir jaunimo čempionatuose triskart tapo čempione, dukart – sidabro ir triskart – bronzos medalininke. 2016 m. debiutavo pasaulio taurės varžybose, buvo 29 vietoje sprinte. 2017–2018 m. sezone mišrioje estafetėje Estešunde iškovojo savo pirmąją pasaulio taurės pergalę. 2018 m. debiutavo Pjongčango olimpinėse žaidynėse, iškovojo ketvirtą vietą estafetėje. Pasaulio taurės varžybose biatlonininkės rezultatai kasmet gerėjo: 2016–2017 m. sezone liko be taškų, 2017–2018 m. sezone bendroje įskaitoje buvo 40, 2018–2019 m. sezone – 11 vietoje. 2018–2019 m. sezone Rūpoldinge iškovojo savo pirmąjį medalį asmeninėse rungtyse – buvo antra masinio starto lenktynėse. 2019 m. debiutavo pasaulio čempionate Estešunde, tapo čempione estafetėje ir buvo antra sprinte. 2020–2021 m. sezone iškovojo savo pirmąją pergalę asmeninėse rungtyse – masinio starto lenktynėse Estešunde. 2023–2024 m. sezone pasiekė karjeros rekordą: trečią vietą bendroje pasaulio taurės įskaitoje.

Ingrid yra viena iš nedaugelio kairiarankių biatlonininkių.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2026-03-22.*

## Šaltiniai

* Ingrid Landmark Tandrevold, The Biathlon Family, IBU, angl.
Limane Yacouba Sylla FC Sassandra

**Limane Yacouba Sylla FC Sassandra**, trumpiau **LYS FC Sassandra** arba **LYS** – Dramblio Kaulo Kranto futbolo klubas, įsikūręs Sasandroje. 

## Istorija
Nuo 2016–2017 m. sezono varžėsi Antroje lygoje. 2018–2019 m. sezone debiutavo Pirmoje lygoje (), liko 13 vietoje ir iškrito į žemesnį divizioną. 

Nuo 2019–2020 m. žaidė Antroje lygoje. 2020–2021 m. sezone tapo Antros lygos nugalėtojais B grupėje ir pateko į pajėgiausią divizioną.

Nuo 2021–2022 m. sezono vėl rungtyniavo Pirmoje lygoje. 2024–2025 m. sezone tarp šešiolikos Pirmos lygos dalyvių liko penkioliktoje vietoje ir iškrito į žemesnį divizioną.

Nuo 2025–2026 m. sezono varžėsi Antroje lygoje.

## Sezonai
; Pastarųjų metų sezonai

|}

## Spalvinė gama

## Sportinės aprangos
* Klubo spalvinė gama – mėlyna ir balta .

## Garsesni žaidėjai
; Žaidėjai, atstovavę nacionalinei rinktinei
*  Abdoul Aziz Siahoune, gynėjas;
*  Ande Cirille, gynėjas;
*  Vignon Ouotro, puolėjas;
; Užsieniečiai
* 

## Išnašos

## Nuorodos
* Facebook paskyra
* SOCCERWAY
* Globalsportsarchive
2018–2019 m. Ligue 1 MTN

**[[2018]]–[[2019]] m. Ligue 1 MTN** – Dramblio Kaulo Kranto 2018–2019 m. aukščiausiosios futbolo lygos sezonas. Prasidėjo 2018 m. spalio d., baigėsi 2019 m. birželio d.

## Liga 1
* **Liga 1** – aukščiausioji futbolo lyga. Dalyvavo 14 komandų.
### Galutinė lentelė
* SO de l'Armée iškovojo čempionų titulą.

Šaltinis: soccerway ir RSSSF

## 2019 m. [[Dramblio Kaulo Kranto futbolo taurė]]
#### Finalo rungtynės
----

* FC San-Pédro nugalėjo finale ir iškovojo taurę.
-------

## Išnašos

## Nuorodos
* RSSSF: 2018/19 m. Ligue 1
* Soccerway duomenų bazė: 2018/19 m. Ligue 1 
* 2018/2019 m. Liga 1(flashscore)
* Taurės finalai RSSSF svetainėje
Racing Club Abidjan

**Racing Club Abidjan**, trumpiau **Racing d'Abidjan**, **Racing** arba **RCA** – Dramblio Kaulo Kranto futbolo klubas, įsikūręs Abidžane. 

## Istorija
2006 m. įkurtas klubas. Cissé Souleymane, tris sezonus AS „Monaco“ klube praleidęs treneris, pasiūlė surinkti, treniruoti ir prižiūrėti jaunimą. Taip gimė Cisse institutas. Tikslas yra aiškus: per futbolą sugrąžinti jaunus žmones į mokyklą, treniruoti futbolininkus.

2014 m. buvo įsigytas **FC Kokoumbo**. 2016 m. ekipos futbolininkai tapo trečiojo diviziono nugalėtojais.

2017 m. pakito klubo pavadinimas. **Racing Club Abidjan** tuo metu kovojo Antrame divizione, kuriame 2017/18 m. tapo pirmenybių nugalėtojais.

2018–2019 m. sezone ekipa žaidė Ligue 1 pirmenybėse ir užėmė ketvirtą vietą. 2019–2020 m. sezone įpusėjus pirmenybėms buvo pirmoje vietoje. Netrukus 2019–2020 m. sezonas buvo nutrauktas dėl pandemijos. Tuo metu ekipa buvo pirmoje vietoje (1 iš 14 dalyvių). Jie ir buvo paskelbti čempionais.

2020–2021 m. dėl pandemijos grėsmių pakito čempionato formatas. B grupėje buvo treti ir į finalines kovas nepateko.

### Pavadinimų kaita
* 2014 m. FC Kokoumbo 
* 2017 m. Racing Club Abidjan

## Spalvinė gama

## Sportinės aprangos
* Klubo spalvinė gama – mėlyna ir balta .

## Pasiekimai
;  **Ligue 1 / Pirma lyga:**
* **Čempionai (1):** 2019–2020 m.

## Sezonai
; Pastarųjų metų sezonai

|}

## Garsesni žaidėjai
; Žaidėjai, atstovavę nacionalinei rinktinei
*  Ayayi Folly, vartininkas;
*  Mohamed Sylla, puolėjas;
; Užsieniečiai
*  Razack Bénin, puolėjas;

## Išnašos

## Nuorodos
* Oficiali klubo svetainė 
* Facebook paskyra
* instagram paskyra
* SOCCERWAY
* FLASHSCORE
* Transfermarkt
* Globalsportsarchive
2020 m. pasaulio biatlono čempionatas

**2020 m. pasaulio biatlono čempionatas** – Tarptautinės biatlono sąjungos organizuotas geriausių pasaulio biatlono atletų čempionatas, kuris vyko vasario 12 d. – vasario 23 d. Antholce, Italijoje. Pasaulio čempionato rezultatai įskaityti į 2019–2020 m. biatlono pasaulio taurės bendrą įskaitą.

## Vietos parinkimas
Už čempionato vietą buvo balsuojama Tarptautinės biatlono sąjungos XII kongreso metu, kuris vyko Kišiniove, Moldovoje, 2016 m. rugsėjo 4 d. Antholcas gavo 30 balsų, Pokljuka (Slovėnija) – 15, Oberhofas (Vokietija) – 4. Nove Mestas (Čekija) savo kandidatūrą prieš balsavimą atšaukė. Pasaulio biatlono čempionatas Antholce vyko šeštą kartą.

## Tvarkaraštis

* Varžybų pradžia nurodyta Lietuvos laiku.

** Šaltinis: Biathlon World Championships Competition Programe, www.antholz2020.it. Nuoroda tikrinta 2020-02-11.

## Medalių lentelė

## Medalininkai
### Vyrai

### Moterys

### Mišrios rungtys

## Lietuva čempionate
;Rezultatai

;Estafetės

## Nuorodos
* Oficiali svetainė (anglų k.)
Issia Wazy

**Issia Wazy** – Dramblio Kaulo Kranto futbolo klubas, įsikūręs Isijoje. 

## Istorija
1989 m. įkurtas futbolo klubas. 2005–2006 m. komanda laimėjo šalies futbolo taurę. 2006–2007 m. finale pralaimėjo kovą dėl taurės.

2012 m. liko tarp autsaiderių aukščiausioje lygoje ir iškrito į žemesnį divizioną.

2018–2019 m. sezone varžėsi Ligue 2. Po sezono perkelti į stipriausią šalies futbolo divizioną.

2019–2020 m. sezonas buvo nutrauktas dėl pandemijos. Tuo metu ekipa buvo paskutinėje vietoje (14 iš 14 dalyvių).

## Pasiekimai
;  Ligue 1

;  Taurės turnyras
* Laimėtojai (1): 2006 m.
* Fininlininkai (1): 2007 m.

## Spalvinė gama

## Sportinės aprangos
* Klubo spalvos– raudona ir juoda .

## Sezonai
; 2005–2012 m. žaidė Ligue 1.

Šaltiniai: 
### Pastarieji metai

|}

## Garsesni žaidėjai
; Žaidėjai, atstovavę nacionalinei rinktinei
*  Abdoul Karim Cissé, vartininkas;
*  Fabius Dosso, puolėjas;
; Užsieniečiai
* 

## Išnašos

## Nuorodos
* SOCCERWAY
* Globalsportsarchive
Isija

**Isija** () – miestas Dramblio Kaulo Kranto centrinėje dalyje, prefektūros centras.

## Geografinė padėtis
Miestas yra pietinėje apskrities dalyje, nuo sostinės Jamusukro nutolęs 145 km atstumu. 

282 metrų aukšyje virš jūros lygio.

## Sportas
* Issia Wazy – futbolo klubas;
* Stade Issia – Isijos futbolo stadionas.

## Šaltiniai
Gorne Crnelovas

**Gorne Crnelovas** – miestas šiaurės rytų Bosnijoje ir Hercegovinoje, pasienyje su Serbija ir Kroatija. 

Absoliuti dauguma gyventojų yra serbai. 2013 m. buvo 1 406 gyventojai.

## Sportas
* OFK Sloga Gornje Crnjelovo (futbolo klubas)
* Velika Obraskos stadionas, namų stadionas vietos komandoms.

## Žymūs žmonės
* Georgije Đokić vyskupas.

## Šaltiniai

## Nuorodos
* fallingrain.com
Kaptainiškiai

**Kaptainiškiai** (, nuo 1928 m. *Hauptmannsdorf*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 15 km į rytus nuo Pilkalnio, 25 km į pietryčius nuo Lazdynų, prie Vorupės arba Vėžupės.

## Istorija

1785 m. buvo karališkasis valstiečių kaimas su 2 ugniakurais, 1821 m. – valstiečių kaimas su 16 gyventojų. Istoriniai pavadinimo rašybos variantai: *Capitainischken*, *Captainischken*. 1818–1945 m. priklausė Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. 1928 m. prie kaimo prijungtas Baragėlių dvaras. 

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

Be to, Baragėlių dvare 1905 m. buvo 17, 1910 m. – 34 gyventojai.

## Šaltiniai
Baragėliai

**Baragėliai** (, nuo 1928 m. *Hauptmannsdorf*) – buvęs dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 16 km į rytus nuo Pilkalnio, 26 km į pietryčius nuo Lazdynų, 2 km nuo Lietuvos sienos.

## Istorija

1785 m. buvo kulmiškių dvaras su 2 ugniakurais, 1821 m. – šatulinių kulmiškių dvaras su 20 gyventojų. 1846 m. Baragėliuose buvo 2 gyvenamieji pastatai ir 24 gyventojai. Istoriniai pavadinimo rašybos variantai: *Barragehlen*, *Barachelen*. Iki 1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. 1879 m. Baragėlių dvaras valdė 146,4 ha žemės, iš jų 111,3 ha ariamos, 24,4 ha pievų ir ganyklų, 5,5 ha miško. Dvare buvo arklių sukama aliejaus spaudykla. 1928 m. prijungti prie Kaptainiškių kaimo. Po Antrojo pasaulinio karo išnyko.

## Gyventojai

## Šaltiniai
Vorupė

**Vorupė** (, nuo 1938  *Siegwasser*), kitais duomenimis **Vėžupė**, arba ***Litovka*** () – upė Rusijoje, Kaliningrado srityje, Krasnoznamensko rajone; Rausvės kairysis intakas.

Prasideda pelkėtame retmiškyje Didžiosios Plynės pelkės pietiniame pakraštyje, 7 km į pietryčius nuo Šilėnų. Teka pietvakarių kryptimi per negyvenamas vietoves, ties Vėžupės žiotimis pasuka į pietus. Įteka į Rausvę 2 km nuo jos žiočių. Vagos plotis 3–8 m, gylis 1,2–2,1 m, srovės greitis 0,1–0,3 m/s, vaga reguliuota.

Kairysis intakas: Vėžupė (, nuo 1938 m.  *Krebfluss*) arba Vėžupėlė, įteka ties buvusiu Pyragių kaimu, apie 4 km nuo žiočių.

Buvusios gyvenvietės ties Vorupe: Pažuižiai, Baltrušiai, Paplyniai, Vorupėnai, Juodupėnai, Juodžiūnai, Pyragiai, Kaptainiškiai, Urbantaičiai.

## Pavadinimo kontroversija
1893 m. žemėlapyje (*Karte des Deutschen Reiches 1893*) upė vadinama Vėžupe, 1937 m.  žemėlapyje (*Sodargen, Historische Meßtischblätter (TK25), 12102*) – Vorupe. Upės intako pavadinimas žemėlapiuose nepažymėtas. Sprendžiant iš gyvenviečių pavadinimų, labiau tikėtina, kad upė buvo vadinama Vorupe (Vorupaičiai, Vorupėnai), o intakas – Vėžupe arba Vėžupėle (Vėžupiai, Vėžupėliai). Mažosios Lietuvos enciklopedijoje upė aprašoma Vėžupės pavadinimu, tačiau Šešupės kairiųjų intakų schemoje upės aukštupys iki intako (ties Pyragiais) žymimas Vorupe, žemupys – Vėžupe, intakas – Vėžupėle.

## Šaltiniai
Dainiai (Pilkalnis)

**Dainiai** (, nuo 1938 m. *Deinen*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 17 km į rytus nuo Pilkalnio, 18 km į šiaurės rytus nuo Stalupėnų, Širvintos ir Rausvės kairiajame krante, prie Rausvės žiočių.

## Istorija

Minimi 1625 m. 1785 m. buvo mišrusis kaimas su 27 ugniakurais, 1821 m. – mišrusis kaimas su 135 gyventojais. 1846 m. Dainiuose buvo 28 gyvenamieji pastatai ir 215 gyventojų. Iki 1723 m. buvo Ragainės valsčiaus šaltyšiaus administruojamos seniūnijos () centras, 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. Kaime buvo mokykla, vėjo malūnas. Kaimo pietuose tekėjo Rausvė ir Širvinta, vakariniu pakraščiu – Vorupė arba Vėžupė.
 
Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
WASP-39b

**WASP-39b** – karštojo Jupiterio tipo egzoplaneta, esanti Mergelės žvaigždyne, nuo Saulės sistemos nutolusi apie 700 šviesmečių. Ši egzoplaneta išsiskiria tuo, kad jos atmosferoje buvo atrastas žymus kiekis vandens. WASP-39b atrasta 2011 m. WASP projekto. Egzoplaneta aptikta tranzitų metodu.

WASP-39b masė siekia 0,28 Jupiterio masės, o jos spindulys yra 1,27 karto didesnis nei Jupiterio. Viena planetos pusė yra nuolat atgręžta į žvaigždę, apie kurią skrieja, šioje nuolat apšviestoje planetos pusėje temperatūra siekia 776,7 °C.

Egzoplaneta skrieja apie WASP-39 žvaigždę, kuri yra į Saulę panaši geltonoji nykštukė. Planetos orbitos periodas – apie 4 paros, o didysis pusašis – 0,0486 (± 0,0005) av. WASP-39b išsiskiria ir ypač mažu tankiu, artimu WASP-17b planetos tankiui. 2018 m. tiriant WASP-39b atmosferą buvo aptikta vandens molekulių. Nurodoma, kad šioje planetoje vandens esama triskart daugiau nei Saturne.

## Šaltiniai
Sanktuariumas

**Sanktuariumas** ( < *sanctus* – šventas), arba **Šventovė**  – tikinčiųjų gausiai lankoma ir svarbi šventovė, bažnyčia ar kita šventa vieta, kurioje saugomos šventenybės, relikvijos, votai. Sanktuariume gausiau teikiamos išganymo malonės, skelbiamas Dievo žodis, puoselėjamas liturginis gyvenimas ir ypatingos liaudiškojo pamaldumo formos.

Paprastai sanktuariumas yra bažnyčia ar jos dalis. Katalikų bažnyčioje sanktuariumų egzistavimą pagal Kanonų teisės kodeksą sankcionuoja kompetentinga bažnytinė valdžia. Vyskupijos sanktuariumus tvirtina tos vyskupijos vyskupas ordinaras, tautinius sanktuariumus – vyskupų konferencijos, tarptautinius – Apaštalų Sostas. 

Sanktuariumui vadovauja rektorius ar kitas dvasininkas, kurio užduotis yra rūpintis piligrimais, suteikti jiems laisvą prieigą prie liturginės formos pamaldų (sakramentų), taip pat praktikuoti liaudiškąjį pamaldumą. Jis renka ir saugo dokumentus, dovanojamus votus.

## Lietuvoje

Iš Lietuvos sanktuariumų žinomos tokios tikinčiųjų gausiai lankomos ir svarbios šventovės, kaip Dievo Gailestingumo šventovė Vilniuje, Vilkaviškio vyskupijos Kryžių šventovė Metelių parapijoje.

## Taip pat skaitykite

* Šventykla

## Šaltiniai
Justine Braisaz-Bouchet

**Žastin Brezaz-Bušė** (, iki 2020 m. *Justine Braisaz*, g. 1996 m. liepos 4 d. Albervilyje, Prancūzijoje) – prancūzų biatlonininkė, olimpinė čempionė masinio starto lenktynėse, daugkartinė pasaulio čempionė.

## Karjera
Paauglystėje treniravosi slidinėjimo krosą ir biatloną, abejose sporto šakose tapo Prancūzijos U16 čempione. 2012–2013 m. pasirinko biatloną, buvo pakviesta į šalies rinktinę. Nuo 2013 iki 2014 m. dalyvavo jaunių ir jaunimo čempionatuose, IBU taurėje. 2014–2015 m. sezone debiutavo pasaulio taurės varžybose, iškovojo savo pirmąjį medalį – sidabrą estafetėje Oberhofe. 2015 m. debiutavo pasaulio čempionate Kontiolahtyje, kartu su Prancūzijos moterų komanda iškovojo antrą vietą estafetėje. 2015–2016 m. sezone estafetėje Antholce iškovojo pirmąją pasaulio taurės pergalę. 2016–2017 m. sezone iškovojo savo pirmąjį medalį asmeninėse rungtyse – buvo antra sprinte Pokljukoje, o 2017–2018 m. sezone – savo pirmąją pergalę asmeninėse rungtyse: masinio starto lenktynėse Ansi. 2018 m. debiutavo Pjongčano olimpinėse žaidynėse, iškovojo bronzą estafetėje, o 2022 m. Pekino olimpinėse žaidynėse tapo čempione masinio starto lenktynėse.

2022 m. rudenį sportininkė paskelbė besilaukianti kūdikio ir 2022–2023 m. sezoną praleido. 2023–2024 m. sezono pradžioje grįžo į Prancūzijos rinktinę.

## Pasiekimai
### Olimpinės žaidynės

### Pasaulio čempionatai

:**DNS – (Did  not start) registruota varžyboms, bet nedalyvavo.*

:***Vienetų mišri estafetė pasaulio čempionatų programoje nuo 2019 m.*
:****Žiemos olimpinių žaidynių metais pasaulio čempionatai nerengiami.*

### Pasaulio taurė

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2026-03-22.*

## Šaltiniai

* Justine Braisaz, IBU Datacenter, angl.
* Justine Braisaz, The Biathlon Family, IBU, angl.
Heimo Pfeifenberger

**Haimas Pfaifenbergeris** (, g. 1966 m. gruodžio 29 d. Cederhauze) – Austrijos futbolo specialistas, futbolo treneris.

## Biografija

### Žaidėjo karjera
Kitados atstovavo Zalcburgo „Austria“ (1987–1988, 1992–1996, 1998–2004), Vienos „Rapid“ (1988–1992) ir Brėmeno „Werder“ (1996–1998) ekipoms.

Su Austria Salzburg du kartus tapo Austrijos čempionu. Austrijos Bundeslygoje per savo profesionalo karjerą pelnė 117 įvarčių.

1993–1994 m. sezone tapo rezultatyviausiu Bundeslygos žaidėju.

1994 m. su „Austria“ nukeliavo iki UEFA taurės turnyro finalo, kuriame nusileido Milano „Inter“ ekipai.

Sužaidė 40 rungtynių Austrijos rinktinėje (jo sąskaitoje 9 įvarčiai), su rinktine dalyvavo 1990 ir 1998 m. pasaulio čempionatuose.

### Trenerio karjera
Treniravo Zalcburgo „Red Bull“ jaunimo komandą, o vėliau „Grodig“, kurios tuo metu rungtyniavo Austrijos II ir III lygose.

2012–2014 metais vadovavo „Wiener Neustadt“, o 2015–2018 m. „Wolfsberger“ AC.

2020 m. sausio 8 d. pranešta, kad tapo naujuoju Marijampolės „Sūduvos“ vyr. treneriu. Balandžio 14 d. klubas pranešė, jog nutraukė sutartį su H. Pfeifenbergeriu.

2020 m. tapo SV Grödig vyr. treneriu.

## Dalyvavimas čempionatuose

|}

## Pasiekimai

### Žaidėjo pasiekimai
** 2× Čempionas su Austria Salzburg: 1993/94, 1994/95
** 2× ÖFB-Supercup laimėtojas su Austria Salzburg: 1994, 1995
** 1× ÖFB-Cup finalininkas su Austria Salzburg: 2000
** 1× Austrijos metų futbolininkas: 1994

### Trenerio pasiekimai
**Sūduva**
* Supertaurė:

## Išnašos

## Nuorodos
* weltfussball.de (žaidėjo profilis)
* transfermarkt.de (žaidėjas)
* transfermarkt.de (treneris)
Urbantaičiai

**Urbantaičiai** (, nuo 1938 m. *Urbanshöhe*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 15 km į rytus nuo Pilkalnio, 17 km į šiaurės rytus nuo Stalupėnų, Rausvės kairiajame krante prie Vorupės arba Vėžupės žiočių.

## Istorija

Minimi nuo 1664 m. Po 1709–1711 m. maro kaimas ištuštėjo: 1719 m. jame nebuvo nei vieno gyventojo. Po maro į kaimą atsikėlė vokiečių kolonistų iš Nasau kunigaikštystės. 1785 m. buvo mišrusis kaimas su 16 ugniakurų, 1823 m. – mišrusis kaimas su 60 gyventojų. 1847 m. kaime buvo 16 gyvenamųjų pastatų ir 120 gyventojų. 1723–1765 m. priklausė Įsruties apskrities Diržkiemio domenų valsčiui, 1765–1818 m. – Būdvaičių domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. XIX a. šaltiniuose kaimas minimas ir alternatyviu *Armetatschen* pavadinimu.

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Londono mokslo muziejus

**Mokslo muziejus** (angl. *Science Museum*) – muziejus Londone, Pietų Kensigtono rajone (adr. *Exhibition Road, London SW7 2DD*). Skirtas mokslo istorijai ir technologijų raidai apžvelgti.

Tarp muziejaus eksponatų yra laikrodžių, variklių, medicinos instrumentų ir kosmoso tyrimų technologijų raidos pavyzdžiai. Muziejaus lankymas nemokamas, išskyrus dedikuotas parodas. 2018 m. skelbta, kad muziejus sulaukė daugiau nei 3,17 mln. lankytojų per metus.
## Istorija

Mokslo muziejaus ištakos yra 1851 m. vykusi tarptautinė Didžioji paroda. Parodos objektai buvo pradėti demonstruoti 1857 m. atsidariusiame Pietų Kensingtono muziejuje. 1899 m. pradėjus naujo pastato statybas šis muziejus buvo pervadintas į Viktorijos ir Alberto muziejų. 1909 m. buvo nuspręsta, kad muziejaus mokslo ir technologijų sekciją reikia atskirti į atskirą muziejų ir ši data laikoma Mokslo muziejaus įkūrimu. Mokslo muziejus buvo statomas vadovaujant architektui Ričardui Alisonui šalia Gamtos istorijos ir V&A muziejų. Atskiros sekcijos atidarytos 1919−1928 m. Daug kartų praplėstas iki 1961 m. 2000 m. atsidarė atskiras sparnas su IMAX kino sale ir erdvėmis, skirtomis šiuolaikiniam ir ateities mokslui.

## Galerija

Vaizdas:Hughes printing telegraph, 1860. (9663805708).jpg| 1860 m. gamybos rašomasis telegrafo aparatas
Vaizdas:Apollo space suit.jpg| „Apolono“ misijos astronauto kostiumas
Vaizdas:Babbages Difference Engine No 1, 1824-1832. (9660573845).jpg| 1832 m. skaičiavimo mašina
Vaizdas:Bentley BR2 Rotary engine.jpg| Aviacinis variklis iš Pirmojo pasaulinio karo laikų


## Šaltiniai

## Nuorodos

* Oficiali svetainė (anglų k.)
Vėžupėliai

**Vėžupėliai** (, nuo 1938 m. *Wöschen*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 15 km į rytus nuo Pilkalnio, 20 km į šiaurės rytus nuo Stalupėnų, Vėžupės arba Vėžupėlės kairiajame krante.

## Istorija

1785 m. buvo kulmiškių kaimas su 3 ugniakurais, 1823 m. – 4 kulmiškių sodybos su 25 gyventojais. 1847 m. kaime buvo 5 gyvenamieji pastatai ir 40 gyventojų. 1723–1818 Priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. XIX a. viduryje per kaimą nutiestas Pilkalnio–Širvintos plentas. Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

Istoriniai kaimo pavadinimo rašybos variantai: *Wöschupöhnen*, *Weszupoehlen*, *Weszupehlen*, *Wöszupölen*, *Wöschupöhlen*.

## Gyventojai

## Šaltiniai
Harabo mitas

**Harabo mitas** arba **Dunu teogonija**, **Dunu dinastija** – babiloniečių mitas, pasakojantis apie Dunu vietovės įkūrimą ir šios vietovės dievų kilmę. Manoma, kad Harabo mitas greičiausiai susiklostė II tūkst. pr. m. e. pradžioje. Visas mito tekstas nėra išlikęs. Esama tik vienos Harabo mito kopijos. Ją, kasinėdamas senovinio Siparo miesto vietoje, XIX a. aptiko Hormuzd Rassam.

Harabo mite pasakojama apie dievų kraujomaišą bei tėvažudystes, skirtingų dievų kartų priešpriešą. Dievai, minimi mite, įkūnija dangų, žemę, jūrą, upę, arklą, laukinius ir prijaukintus gyvūnus, piemenį, ganyklas, vaismedį, vyną. Kaip teigiama, įvairūs mito įvykiai siejami su metų laikų kaita.

Būta ne vienos vietovės, pavadintos Dunu (arba Dunumu). Viena jų buvo netoliese Isino miesto, kita buvo išsidėsčiusi dešiniajame Eufrato krante (dabar šiaurinė Sirija). Nors *dunnu* reiškia įtvirtintą gyvenvietę, šis žodis gali būti verčiamas ir kaip „jėga“, „smurtas“.

## Mitas
Pasakojama, kad pirmoji dievų pora buvo Harabas („arklas“) ir Ki (Žemė). Jie dirbo žemę, įkūrė Dunu miestą. Harabui ir Ki gimė Šakanas – galvijų dievas. Ki užsigeidus savo sūnaus, Harabas buvo nužudytas, tuomet Ki ir Šakanas susituokė. Harabą Šakanas palaidojo Dunu vietovėje. Po to Šakanas vedė savo seserį Tiamat, o pastaroji nužudė judviejų motiną Ki. Tiamat ir Šakanas susilaukė palikuonių, pastarieji tuokėsi vienas su kitu. Galiausiai jie nužudė motiną Tiamat. Šakano ir Tiamat palikuonys savo ruožtu susilaukė dievų Gaju, Laharės (pastarieji du vardai nėra iki galo aiškūs) bei upės deivės. Ši dievų karta užmušė abu tėvus ir palaidojo juos Dunu. Šiems dievams gimė ganyklų dievas ir deivė. Jiedu pasirūpino, kad ganyklos taptų derlingesnės. Ganyklų dievas įsteigė kažkokį kultą, užmušė tėvus ir tapo krašto viešpačiu. Ganyklų dievo ir deivės vaikai – Harhanumas ir Belet-seri. Harhanumas vedė savo seserį Belet-seri, o abu tėvai buvo užmušti ir palaidoti. Harhanumo ir Belet-seri sūnus Hajašumas Naujųjų metų dieną vedė savo seserį. Kitaip nei ankstesnių kartų dievai, Hajašumas, perėmęs valdžią, savo tėvo neužmušė, o tik įkalino.

Tolesnis mito tekstas labai fragmentiškas. Fragmentuose minimi dievai Nusku, Ninurta bei Enlilis. Nurodoma, kad Enlilis ir jo dvyniai sūnūs Nusku ir Ninurta draugiškai dalijosi valdžia.

## Įtaka
Teigiama, kad Harabo mito įtaka juntama ugaritų Baalo ir Jamo mite, įeinančiame į Baalo ciklą (apie 1600–1200 m. pr. m. e.), hetitų Kumarbio giesmėje (XIV a. arba XIII a. pr. m. e.), graikų poeto Hesiodo „Teogonijoje“ (apie 800–700 m. pr. m. e.).

## Šaltiniai
Gitenis Umbrasas

**Gitenis Umbrasas** (g. 1961 m. rugpjūčio 25 d.) – dailininkas, originalių projektų, akcijų, instaliacijų iniciatorius ir dalyvis.

## Biografija

Gitenis Umbrasas nuo vaikystės gyveno Antakalnyje, baigė Vilniaus 22-oji vidurinę mokyklą, dar būdamas moksleivis – papildomai mokėsi keliose Vilniaus meno mokyklose. 1979–1980 m. rengė akcijas bei hepeningus. Už tai vos nebuvo paguldytas į psichiatrinę ligoninę. 1988 m. baigė Lietuvos dailės institutą (freską‑mozaiką), 1989–1995 m. dėstė jame (nuo 1990 m. – Vilniaus dailės akademijoje). Nuo 2009 m. dėsto Vilniaus Gedimino technikos universitete.

## Kūryba

Gitenis Umbrasas rengė savo darbų parodas Lietuvoje ir užsienyje. Nutapė paveikslų, freskų (*Žemė* Vilniaus pedagoginio instituto Istorijos fakultete, 1988 m., ciklas medžių drevėse Sereikiškių parke, 1990 m.), sukūrė skulptūrų (*Čiulbantis kryžius* Žvėryne, 2000 m., ciklas *Monumentaliukas* 2013–2014 m.), mozaikų (plytelė *Stebuklas* Katedros aikštėje, 1994 m., *Trejybė* Tuskulėnų koplyčios-kolumbariumo kupole, 2009 m.), mišrios technikos kūrinių (meninis aitvaras *Šv. Pranciškaus vizija* 2007 m.), scenovaizdžių, kostiumų teatro spektakliams (S. Parulskio „Iš gyvenimo vėlių“ 1995 m. Šiaulių dramos teatre). Daugelio akcijų, objektų autorius (*Vilnelės kasos* 1991 m., *Atminties siena* KGB buvusio pastato cokolyje, 2000 m., *Meilės krantai* Neries krantinėje, 2004 m.).

Būdinga raiškos priemonių, tematikos įvairovė, skirtingų meno rūšių, krypčių derinimas.

## Apdovanojimai
* Lietuvos architektų sąjungos apdovanojimas „METRAS 1/5“ (2005 m.)
* Šv. Kristoforo statulėlė „už mažus ir didelius Vilniaus stebuklus“ (2009 m.)

## Šaltiniai
Vėžupiai (Pilkalnis)

:: *Apie buvusį kaimą Akmenės rajone žr. [[Vėžupiai (Akmenė)]]*

**Vėžupiai** (, nuo 1938 m. *Auengrund*) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 14 km į rytus nuo Pilkalnio, 20 km į šiaurės rytus nuo Stalupėnų, Vėžupės arba Vėžupėlės dešiniajame krante.

## Istorija

Minimi nuo 1660 m. Istoriniai pavadinimo rašybos variantai: *Weschupchen*, *Weschupjen*, *Weszupchen*, *Wöschupchen*. 1785 m. buvo karališkasis valstiečių kaimas su 10 ugniakurų, 1823 m. – valstiečių kaimas su 41 gyventoju. 1847 m. kaime buvo 10 gyvenamųjų pastatų ir 75 gyventojai. 1723–1818 Priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. 

Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.

## Gyventojai

## Šaltiniai
Sikorsky UH-60 Black Hawk

**Sikorsky UH-60 Black Hawk** – keturių menčių, dviejų variklių bendrosios paskirties sraigtasparnis, gaminamas JAV „Sikorsky Aircraft“ kompanijos. Šis sraigtasparnio modelis laimėjo 1976 m. JAV karinių pajėgų bendrosios paskirties sraigtasparnių konkursą. Pirmą skrydį „UH-60 Black Hawk“ atliko 1974 m. spalio 17 d., o pradėtas naudoti tarnyboje 1979 m.

Sraigtasparniams pavadinimas buvo duotas nuo indėnų Sakų genties lyderio Juodojo vanago vardo.

Modelis yra tobulinamas ir skirtingus variantus naudoja Jungtinių Valstijų karinės jūrų, oro pajėgos ir pakrantės apsauga. Neskaitant JAV „Black Hawk“ tiekiamas ir kitoms šalims. Pagrindinės naudotojos yra Japonija, Pietų Korėja ir Kolumbija.

2018 m. keturis šiuos sraigtasparnius už 200 mln. JAV dolerių užsakė Latvijos karinės oro pajėgos. Planuojama juos pristatyti iki 2021 m.

## Lietuvoje
Lietuva 2020 m. lapkričio 13 d. pasirašė sutartį dėl naujos sraigtasparnių platformos įsigijimo iš Jungtinių Amerikos Valstijų Vyriausybės. Pagal šią sutartį Lietuvos kariuomenė įsigis 4 sraigtasparnius UH-60M Black Hawk su papildoma įranga, atsargines dalis, mokymų, remonto bei logistinį paketą.
 
Už platformą Lietuva JAV Vyriausybei per penkerius metus sumokės 181 mln. eurų (213 mln. JAV dolerių).
 
JAV Vyriausybė taip pat skyrė 30 mln. JAV dolerių (maždaug 26 mln. eurų) finansinę paramą projektui. Lietuva taip pat turi JAV Kongreso pritarimą ateityje prireikus papildomai įsigyti dar du sraigtasparnius.
 
Planuojama, jog pirmieji sraigtasparniai Lietuvą galėtų pasiekti 2024 m. pabaigoje, kai Lietuvos kariuomenė turės su pilnai naująja platforma dirbti parengtą personalą – pilotus ir antžeminio aptarnavimo specialistus, taip pat aptarnavimo bei antžeminę įrangą.

Pirmieji 2 užsakyti sraigtasparniai Lietuvą pasiekė 2025 m. spalio pabaigoje.

## Techninės charakteristikos

* **[[Įgula (mašinos)|Įgula]]:** 2 pilotai
* **Keleivių:** iki 11
* **Varikliai:** 2 turboreaktyviniai General Electric T700-GE-701C (po 1410 kW kiekvienas)
* **[[Maksimalus kilimo svoris|Didžiausias pakilimo svoris]]:** 10660 kg
* **[[V greičiai|Didžiausias greitis]]:** 294 km/h
* **Kilimo sparta:** 4,5 m/s
* **Skridimo nuotolis:**  2220 km

## Šaltiniai

## Nuorodos
*Gamintojo tinklapis
Toto (kompanija)

**Toto** () – Japonijos kompanija, gaminanti vonios kambario, sanitarijos, santechnikos bei kitokią įrangą. Tai didžiausias tualetų gamintojas pasaulyje, parduodantis po kelis milijonų vienetų per metus.

Toto buvo įsteigta 1917 m. Kitakiūšiū mieste verslininko Kazučika Okura, kuris jau keli metai prieš aktyviai domėjosi labiausiai pažangiomis to meto pasaulinėmis sanitarijos bei higienos tendencijomis ir buvo vienas iš pirmųjų Japonijoje pristačiusių ir pradėjusių gaminti keramikinius klozetus. Kompanija iš pradžių vadinosi *tōyō tōki* () – *rytietiška keramika*, bet vėliau pavadinimas buvo sutrumpintas iki pirmųjų abiejų žodžių raidžių – Toto. Po Antrojo pasaulinio karo kompanija plėtė savo veiklą, pradėjo gaminti įvairius santechnikos komponentus.

Kompanija išsiskiria savo dėmesiu inovacijoms, nes tyrimams ir technologijų vystymui išleidžia apie 5% apyvartos ir yra įdarbinusi apie pusantro tūkstančio inžinierių. Vieni iš garsiausių Toto gaminių yra automatiniai tualetai su bide funkcija, vadinami *„washlet“*.

## Šaltiniai
Marte Olsbu Røiseland

**Martė Olsbiu Roiseland** (, g. 1990 m. gruodžio 7 d. Arendalyje, Norvegijoje) – norvegų biatlonininkė, triskart olimpinė čempionė, daugkartinė pasaulio čempionė, 2021–2022 m. pasaulio taurės laimėtoja.

## Karjera
Norvegijos rinktinėje nuo 2011 m. Nuo 2011 iki 2014 m. dalyvavo jaunimo čempionate, IBU taurėje. 2012 m. Estešunde debiutavo pasaulio taurės varžybose, ir finišavo 28 vietoje asmeninėse lenktynėse. Reguliariai dalyvauti pasaulio taurės varžybose pradėjo nuo 2013–2014 m. sezono pabaigos. 2014–2015 m. sezone iškovojo savo pirmąjį pasaulio taurės medalį – sidabrą vienetų mišrioje estafetėje Nove Meste, o 2015–2016 m. sezone – pirmąjį pasaulio taurės medalį asmeninėse rungtyse: trečią vietą sprinte Chanty Mansijske. 2015 m. debiutavo pasaulio čempionate Kontiolahtyje, buvo ketvirta moterų estafetėje, o 2016 m. pasaulio čempionate Holmenkolene iškovojo auksą estafetėje ir bronzą mišrioje estafetėje. 2018 m. debiutavo Pjongčango olimpinėse žaidynėse, tapo vicečempione sprinte ir mišrioje estafetėje. 2018–2019 m. sezone iškovotos 3 pasaulio taurės pergalės asmeninėse rungtyse ir 3 pergalės estafetėse pasaulio čempionate Estešunde, bendroje pasaulio taurės įskaitoje užimta 4 vieta. 2020 m. pasaulio biatlono čempionate tapo pirmąja moterimi biatlone laimėjusi net septynis medalius, tame tarpe net penkis aukso. 2020–2021 m. sezone iškovojo antrą vietą pasaulio taurės bendroje įskaitoje, o 2021–2022 m. sezone – pirmą. Sėkmingai pasirodė Pekino olimpinėse žaidynėse: iškovojo 5 medalius iš 6 galimų, iš jų 3 aukso.

2022–2023 m. sezono pradžią praleido, dėl sveikatos problemų nesugebėjo pasiekti reikiamos sportinės formos. Sportinė forma grįžo antroje sezono pusėje: Pasaulio čempionate iškovoti trys medaliai, iš jų du aukso, pasaulio taurės varžybose – dvi pergalės asmeninėse rungtyse. Sezonui baigiantis pranešė apie karjeros pabaigą.

## Asmeninis gyvenimas
2018 m. rugpjūčio 11 d. ištekėjo už biatlono trenerio Sverrės Roiselando. Pora gyvena Lilehameryje.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Vienetų mišri estafetė pasaulio čempionatų programoje nuo 2019 m.*
:***Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**[[Biatlono pasaulio taurė|Pasaulio taurės]], [[Biatlono pasaulio čempionatas|Pasaulio čempionatų]] ir [[Žiemos olimpinės žaidynės|Olimpinių žaidynių]] rezultatai.*
:***Lentelių duomenys atnaujinti 2023-03-19.*

## Šaltiniai

* Marte Olsbu Røiseland, IBU Datacenter, angl.
* Marte Olsbu Røiseland, The Biathlon Family, IBU, angl.
Kenijos moterų tinklinio rinktinė

**Kenijos moterų tinklinio rinktinė** – komanda, atstovaujanti Kenijai tarptautinėse moterų varžybose. Rinktinės sudėtį ir veiklą koordinuoja Kenijos tinklinio federacija.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Gliese 1132 b

**Gliese 1132 b** (sutrumpintai žymima **GJ 1132 b**) – egzoplaneta, skriejanti apie raudonąją nykštukę Gliese 1132, nuo Saulės sistemos nutolusią 39 šviesmečius (12 parsekų). Gliese 1132 sistema yra Burių žvaigždyne. Nors šioje planetoje sąlygos nėra tinkamos gyvybei, temperatūra joje pakankamai žema, kad planeta išlaikytų atmosferą. Gliese 1132 b aptikta 2015 m. Čilėje „MEarth“ projekto, taikant tranzitų metodą.

Kadangi egzoplaneta yra palyginti netoli nuo Žemės, teigiama, kad teleskopais turėtų būti įmanoma nustatyti Gliese 1132 b atmosferos sudėtį, vėjų greitį, saulėlydžių spalvą. Iš dalies taip yra dėl to, kad Gliese 1132 žvaigždės, apie kurią skrieja planeta, skersmuo nedidelis (21 % Saulės skersmens), o tai sustiprina žvaigždės šviesos poveikį egzoplanetos tranzitams. Gliese 1132 b skersmuo yra apie 20 % didesnis nei Žemės, planeta 1,6 karto masyvesnė už Žemę. Iš to sprendžiama, kad Gliese 1132 b, kaip ir Žemė, yra uolėta planeta. Apie savo žvaigždę planeta apskrieja per 1,6 paros, nuotolis nuo žvaigždės – 2,24 milijono kilometrų.

Planetą pasiekia 19 kartų daugiau žvaigždės spinduliuotės nei Žemę. Apskaičiuota, kad viršutinio Gliese 1132 b atmosferos sluoksnio temperatūra turėtų būti apytikriai 260 °C (533 K), o ties planetos paviršiumi – aukštesnė nei Veneroje. Kadangi planeta skrieja arti savo žvaigždės, viena jos pusė, manoma, nuolat atgręžta į žvaigždę. 2017 m. paskelbta, jog aptikta daugiausiai iš vandenilio sudaryta Gliese 1132 b atmosfera. Visgi vėliau atliktas tikslesnis tyrimas paneigė ankstesnio tyrimo rezultatus.

## Šaltiniai